1773 లో స్థాపించబడిన నేషనల్ ఎడ్యుకేషన్ కమిషన్ (కొమిస్జ ఎడుకస్జి నారోడోవెజ్) ప్రపంచంలో మొట్టమొదటి విద్యా మంత్రిత్వశాఖగా ప్రత్యేకత కలిగి ఉంది. 12 వ శతాబ్దం ప్రారంభంలో పోలిషు సమాజంలో దేశ పాలకులకు సామాజిక విద్యాభివృద్ధి ఒక లక్ష్యంగా ఉంది. 12వ శతాబ్దం ప్రారంభంలో పోలిష్ విద్యాసంస్థ యూరోపియన్ సాంప్రదాయిక సాహిత్యానికి అందుబాటులో ఉందని 1110 కు సంబంధించిన కేథడ్రల్ చాప్టర్ ఆఫ్ గ్రక్ కేటలాగ్ గ్రంథాల జాబితా తెలియజేస్తుంది. జాకియెల్లియన్ విశ్వవిద్యాలయం 1364 లో కింగ్ కాసిమిర్ మూడవ క్రోకోవ్లో స్థాపించిన-ఈ పాఠశాల 19 వ పురాతన విశ్వవిద్యాలయంగా గుర్తించబడుతుంది.

ప్రస్తుత ఆర్గనైజేషన్ ఫర్ ఎకనామిక్ కో-ఆపరేషన్ అండ్ డెవలప్మెంటును సమన్వయపరిచే ఇంటర్నేషనల్ స్టూడెంట్ అసెస్మెంట్ కార్యక్రమం పైసా 2012 లో పోలాండు విద్యావిధానాన్ని ప్రపంచంలోని 10 వ అత్యుత్తమంగా వర్గీకరించింది. 
పోలాండు విద్యా వ్యవస్థ ఒ.ఇ.సి.డి. సగటు కంటే అత్యధిక స్కోరును కలిగి ఉంది.

పోలాండు విద్యావిధానంలో మొదటి ప్రాథమిక పాఠశాల (పోలిష్ సోజ్వా పాడ్స్టోవా) లో 0 'తరగతి (కిండర్ గార్టెన్), ఆరు లేదా ఏడు సంవత్సరాల (ఐదు సంవత్సరముల వయస్సులో తల్లిదండ్రులచే ఎంచుకోబడుతుంది) వయసులో ప్రారంభమవుతుంది. ఏడు సంవత్సరాల వయస్సు కంటే ముందుగా 1 సంవత్సర విద్య పూర్తిచేయడం తప్పనిసరి. తరువాత 7 సంవత్సరాల పాఠశాల విద్య ఉంటుంది. పిల్లలపై శారీరక దండన అధికారికంగా 1783 నుండి (విభజనల ముందు) నిషేధించబడింది. 2010 నుండి ఇది నేరపూరితంగా (పాఠశాలల్లో అలాగే ఇంటిలో) భావించబడుతుంది.

13 సంవత్సరాల వయసులో 6 వ తరగతి చివర విద్యార్థులు ఒక నిర్దిష్ట ప్రాధనిక ఉన్నత పాఠశాల (జిమ్నాజ్జమ్-మిడిల్ స్కూల్ లేదా జూనియర్ హై) లోకి అనుమతించడానికి పరీక్షకు హాజరు కావడం తప్పనిసరి. తరువాత వారు 7, 8, 9 వ తరగతుల సమయంలో మూడు సంవత్సరాల పాటు ప్రాథమిక ఉన్నత పాఠశాలకు హాజరవుతారు. విద్యార్థులు అప్పుడు వారు హాజరు కానున్న ఉన్నత మాధ్యమిక పాఠశాలను నిర్ణయించడానికి మరొక నిర్బంధ పరీక్షను హాజరౌతారు. ఇదుకు అనేక ప్రత్యామ్నాయాలు ఉన్నాయి. మూడు సంవత్సరాలలో సాధారణంగా ఒక సాంకేతిక పరిజ్ఞానంలో నాలుగేళ్లపాటు ఉంటాయి. రెండూ మెచ్యూరిటీ పరీక్ష (ఫ్రెంచ్ బాకులారేయెట్కు సమానమైనవి)తో పూర్తౌతాయి. అనేక రకాల ఉన్నత విద్యల తరువాత, లైకెన్జాట్ లేదా ఇంజినియర్ (పోలిష్ బోలోగ్నా ప్రాసెస్ మొదటి చక్రం అర్హత), మెజిస్టెర్ (రెండవ చక్రం అర్హత) చివరికి డోక్టర్ (మూడవ చక్రం అర్హత) వరకు కొనసాగుతుంది.

పోలాండులో ఉన్నత విద్యను అందిస్తున్న 500 విశ్వవిద్యాలయ-స్థాయి సంస్థలు ఉన్నాయి. పూర్తి గుర్తింపు పొందిన సాంప్రదాయ విశ్వవిద్యాలయాలు 18, సాంకేతిక విశ్వవిద్యాలయాలు 20, స్వతంత్ర వైద్య విశ్వవిద్యాలయాలు 9, ఆర్థిక శాస్త్ర అధ్యయనం అందించే విశ్వవిద్యాలయాలు 5, వ్యవసాయ అకాడమీలు 9, బోధనా విశ్వవిద్యాలయాలు 3, వేదాంత అకాడమీ 1, సముద్రయాన విశ్వవిద్యాలయాలు 3, జాతీయ సైనిక అకాడమీలు 4 ఉన్నాయి. అంతే కాకుండా కళల బోధనకు అంకితమైన ఉన్నత విద్యాసంస్థలు ఉన్నాయి. వాటిలో 7 సంగీత కళాశాలలు ఉన్నాయి.


విద్య
సమాచారరంగం
కళలు
వ్రోక్లా ద్వీపకల్పాల నగరం